

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 817-Ա**

**վարչական տուգանք նշանակելու մասին**

19 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԲԵԼՎԵԴԵՌ» սահմանափակ պատասխանատվությամբ ընկերության տնօրեն Միքայել Ալիկի Ամիրյանի նկատմամբ հարուցված վարչական վարույթի վերաբերյալ գործը՝

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 14-ի N 1639-Ա հրամանի համաձայն «ԲԵԼՎԵԴԵՌ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հոկտեմբերի 5-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 49-րդ, 53-րդ, 55-րդ, 59-րդ կետերի, «Սննդամթերքի անվտանգության մասին» օրենքի 15-րդ հոդվածի 1-ին մասի** պահանջները. այն է՝

հանրային սննդի կազմակերպությունում՝

- Մշակման համար կամ որպես բաղադրիչ օգտագործվող շրջանառվող (կրկնակի օգտագործվող) ջուրը չի բավարարում խմելու ջրին ներկայացվող պահանջներին և պարունակում է աղտոտման վտանգ․

- սննդի շղթայում ներգրավված անձը՝ Սիրվարդ Մարտիրոսյանը չի ենթարկվել պարտադիր նախնական և պարբերական բժշկական զննությունների (աշխատանքի ընդունվելիս և յուրաքանչյուր կիսամյակ)։ Չունի բժշկական (սանիտարական) գրքույկ․

- սննդի շղթայում ներգրավված անձը՝ Սիրվարդ Մարտիրոսյանը չի կրում համապատասխան պաշտպանիչ հագուստ․

- չեն ձեռնարկվել համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ։ Կազմակերպությունը չունի միջատների և կրծողների դեմ պայքարի ծառայությունների գնման պայմանագիր համապատասխան կազմակերպության հետ․

- ընդունվող ամբողջ հումքը և սննդամթերքը (սուրճ, կարագ, թեյ, թթվասեր) չեն ուղեկցվում անվտանգությունը և որակը հաստատող փաստաթղթերով։

Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է «ԲԵԼՎԵԴԵՌ» սահմանափակ պատասխանատվությամբ ընկերության տնօրեն Միքայել Ալիկի Ամիրյանը (հասցե՝ Կոտայքի մարզ, Գեղադիր փ․2, տ․29): Միքայել Ալիկի Ամիրյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտումների բնույթը և ղեկավարվելով **Վարչարարության հիմունքների և վարչական վարույթի մասին օրենքի 7-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով և 158-րդ հոդվածի 2-րդ և 35-րդ մասով՝**

Ո Ր Ո Շ Ե Ց Ի՝

1. «ԲԵԼՎԵԴԵՌ» սահմանափակ պատասխանատվությամբ ընկերության տնօրեն Միքայել Ալիկի Ամիրյանի նկատմամբ՝

1) **Վարչական իրավախախտումների վերաբերյալ օրենսգրքի 158-րդ հոդվածի 2-րդ մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի յոթանասունհինգաապատիկի չափով՝ 75.000 (յոթանասունհինգ հազար) ՀՀ դրամ:

2) **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի քսանհինգապատիկի չափով՝ 25.000 (քսանհինգ հազար) ՀՀ դրամ:

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



Կ.Տ.